LidanRubinov/Halacha-QA huggingface dataset:
שאלה: הפקר גמר מלאכה ומעשרות: יש סתירה לכאורה בתשובות שלכם: פירות גוי פטורים מתרומות ומעשרות רק אם הפירות היו שייכים להם בזמן החיוב,אך אם היו ביד יהודי בשעת החיוב כגון שיהודי גמר את מלאכת הפירות, הפירות התחייבו בתרו"מ. פירות הפקר, פטורים מתרומות ומעשרות ואין חייבים עליהם עוד בתרו"מ גם בעת גמר מלאכה. התשובה התקבלה מ רבני כושרות בתאריך ג אדר ה תשע"ג הפרשת תו"מ בזיתים מגידולים שונים הרב משה כ"ץ 3. עצים הנמצאים בשטח היישוב או בסביבתו, ונטעו לכאורה על ידי ערבים: ברוב המקרים מונע צה"ל מהאוכלוסיה הערבית להתקרב לשטחי היישובים מטעמים ביטחוניים וממילא נמנעת מהם היכולת למסוק את העצים. הרב לבנון פסק במקרים מעין אלו, שמניעת הבעלים מלהגיע לעצים מהווה מעשה של הפקרת הפירות. בשל כך, אין חשש גזל במסיקת עצים אלו ואפשר למסוק מהם באופן חופשי. במקרים אלו התוצרת תהיה פטורה מהפרשת תרומות ומעשרות. אולם, זיתים, גמר מלאכתם הוא ביד ישראל. ומספק, יש להפריש גם מהם תרומות ומעשרות, בלי ברכה, ובלא נתינת מתנות בפועל. תוכלו להסביר את הסתירה לכאורה בין שתי התשובות באתר? בראשונה כתוב שעל הפקר בכ"מ אין הפרשת תרומות ומעשרות, ובשניה כתוב שבהפקר מכיוון שגמר המלאכה ביד ישראל כן חייבים מספק??
תשובה: שאלה טובה מאד. אין סתירה כי: התשובה הראשונה מדברת על פירות הפקר לעומת פירות שיש להם בעלים. למרות שלפירות הפקר בסופו של דבר יש לו בעלים (מי שקטף אותם למשל) הם ממשיכים את הדין של פירות הפקר הפטורים מתו"מ למרות שבשעת החיוב (בזיתים היא שעת עשיית השמן) הם היו בבעלות יהודי. וכך הדין בשנת שמיטה. אבל במידה שיהודי קנה ממי שפטור מהמצוות (גוי), אם הזיתים היו בבעלות היהודי בזמן החיוב, שהוא שעת גמר המלאכה, (כלומר בזמן עשיית השמן) אזי הם התחייבו בהפרשת תו"מ. התשובה השניה דנה בעיקר על היתר קטיף פירות מעץ של גוי הנמצא במקום שמערכת הביטחון לא מאפשרת לו למסוק אותם (בתוך ישוב יהודי), שבגלל שהגוי לא יכול לקטוף אז מותר ליהודי לקטוף ואין בכך איסור גזל הגוי. אבל הרב לבנון לא התכוון לומר שזה ממש דין של "הפקר" שפוטר מהפרשת תו"מ אלא שהוא מסתפק בכך. ובגלל שיש ספק מה דינם של הפירות בענין תו"מ הוא פסק להפריש בלי ברכה
שאלה: עוף ירושלים: בעניין עוף ירושלים שנמכר ברמי לוי מהדרין ראיתי שעניתם בתשובה שעוף ירושלים מופיע ברשימתכם אולם ברשימה שמופיעה באתר כושרות עוף ירושלים בהכשר רבנות ירושלים ובאישור הרבנות הראשית לא מופיע
תשובה: יש בחברת "עוף ישרושלים מהדרין" (זה שם החברה  3 פסי יצור שונים עם 3 הכשרים שונים. אחד מהם נמצא ברשימה.
שאלה: ברירת סולת שנארזה לפני שבוע: קניתי סולת ועל אריזת הנייר מצויין התאריך בו נארזה יוצרה הסולת (אני לא יודעת מה בדיוק מראה התאריך המופיע ) התאריך הוא לפני שישה ימים, האם עדיין יש חובה לברור את הסולת או שאין חשש שכבר התליעה?
תשובה: כן. תאריך האריזה לא מעיד על קניות הסחורה.
שאלה: איך מגיעים למצב של הכנעה והאם זה נכון לגביי כל מצב?: הרב! לפניי שבועיים הייתי בשיעור של איזה רב מסוים, והוא אמר שמתיי שבנאדם מתפלל מתוך שמחה והכנעה התפילה שלו יותר מתקבלת. אבל השאלה היא איך מגיעים למצב של הכנעה? והאם זה נכון לגביי כל מיקרה שקורה.?.
תשובה: הכנעה אינה כניעה. יש להיות בהכנעה בפני רבש"ע, לקיים מצוותיו וכל הימים לחפש כיצד נעשה רצונו. אולם הכנעה זו היא ההיפך מכניעה, שכן הקב"ה אינו אוייב אלא אוהב. ההכנעה בפני ד  היא החירות הגדולה ביותר, בהיותה מעניקה לנו זהות של אמת וצדק.
שאלה: כשרות חברת פוראוור: ברצוני לדעת האם הכשרות שעל מוצרי חברת פוראוור היא אמינה?
שאלה: הורות: בנינו הצעיר בן 27 בוגר ישיבה תיכונית והסדר. מזה כשנתיים וחצי חבר לנערה חילונית ובעת שירות קבע התגורר עימה בבית אימה. עד כה לא התרנו לינה משותפת בביתנו אלא בחדרים נפרדים. לאחרונה עברו להתגורר יחדו בדירה שכורה ומנהלים משק בית משותף. הם מעוניינים לחזור ולדון בשאלת הלינה המשותפת בעת התארחות בשבת אצלינו. בנינו עדין שומר שבת לדבריו אך אינו חובש כיפה. אנו מאוד רוצים לקרב את השניים אך עדין מתלבטים כיצד לפעול? נשמח לקבל הדרכה.
תשובה: ב"ה, הקשר החיובי שקיים (כך אני מתרשם) בינכם לבין בנכם הוא יקר מאוד, וצריך לשמור עליו מכל משמר. אפשר לעמוד ולומר כאן הוא ביתנו ואלו הן הנורמות בבית ואנו מבקשים מכם לכבד אותם, זו טענה לגיטימית, ואם הם מקבלים אותה - מה טוב. אבל אם הם לא מקבלים זאת, איני חושב שכדאי לדחות אותם, מימלא הם גרים יחד, ואתם מביעים את מחאתכם והם יודעים שאין כאן הסכמה, ודוקא הקירוב הזה יכול לשמור על קשר טוב ואף לחזק אותו, תמיד יהיה להם לאם לחזור. דני ארגמן
שאלה: חסה: מביאים אצלנו בישיבה חסה מהחברות קטיף הטבע וקטיף הדרים איך צריך לבדוק אותם?
שאלה: נוכחות בעל בלידה: האם לבעל מותר להיות נוכח בחדר לידה עם אשתו?
תשובה: לשואל בזמן הצירים אין שאלה כלל. כל השאלה היא בזמן הלידה עצמה. בעקרון, מותר לבעל להיות עם אשתו בחדר הלידה. אמנם, אסור לבעל להסתכל באותו מקום. לכן יש שפסקו שהבעל צריך לצאת מרגע שמתחילה הלידה. אבל אם יקפיד לעמוד ליד ראשה ולא להסתכל, מעיקר הדין אין כאן איסור. ואם האשה צריכה ורוצה את זה, זה דבר ראוי. יש לזכור שמשלב מסויים אסור לבעל לגעת באשתו. הוא יכול לעזור בלי לגעת ישירות וכן להושיט שתיה וכד. אפי קיציס
שאלה: טלית לזיווג ונדרים: כבוד הרב לפני כמה זמן הכרתי בחור שהקסים אותי מאוד אולם הוא אמר לי שהוא לא מעוניין כרגע בזוגיות אלא להתפתח בתחום המקצועי שלו.אני מצידי המשכתי להאמין בליבי שיגיע יום ומשהו בנינו יתפתח מצידו לקשר רציני. (בנתיים אין בנינו יותר מידיי אינטראקציה) במהלך הימים בהם האמנתי שמשהו יתפתח איכשהו (נפלאות הבורא) שמעתי מחברה שמי שרוצה צריכה זיווג צריכה לקנות טלית ולייעד אותה לזיווגה. והשתעשעתי במחשבה שאני אקנה טלית ואז אולי זה יפתח לי את ה"מזל" ואני והבחור נתחיל לדבר שוב אבל בכיוון של קשר רציני. ויצא לי לומר ביני לבין עצמי "אני אקנה לפלוני טלית." "הנה, משהו יקרה בנינו.אני כבר קניתי לו טלית." אבל לא באמת קניתי את הטלית. רציתי לדעת, האם זה נחשב לנדר? האם העובדה שאני עכשיו אלך לקנות טלית יכולה חלילה לעכב את זיווגי מאחר שייחסתי אותה לבחור הספציפי הזה.? לתשובתך הכנה והמהירה, אודה.
תשובה: אין ערך בקניית טלית עבור זיווג, אלא יש להתפלל על כך ולעשות השתדלות. כיוון שרק חשבת כך עם עצמך ולא ביטאת את המילים, אין בזה חששות שבועות. אם אמרת את המשפט עם הפועל פעמיים ברצף, אזי יש לעשות התרת שבועה בפני שלושה. כמו כן אם אמרת אפילו פעם אחת בלשון שבועה צריך התרה (שו"ע רלז וש"ך).
שאלה: מתנה לחתן: יש לי שתי שאלות שמטרידות אותי. לפני כן קצת רקע אני בת 21 חוזרת בתשובה מגיל 18 בערך ב"ה ומתחתנת בעוד שלושה חודשים עם בחור דתי מבית :) השמחה גדולה מאד, וכעת ישנן שתי סוגיות שאני חושבת כיצד להתמודד איתן האחת היא בנוגע למתנה לחתן. הוא רוצה שס גמרא, וההורים שלי לא אוהבים את הרעיון של המתנה ולא מבינים מה הצורך לקנות מתנה כשממילא הם משלמים על החתונה. אני יודעת שאמא שלו שילמה חצי מהמתנת אירוסין שלי ולכן נראה לי שמן הראוי שגם הם יעשו כן. אני לא כל כך יודעת איך לדבר איתם על זה. חשבתי לקנות את השס בעצמי אבל החתן שלי סירב בתוקף לשמע הצעה זו. כיצד אשכנע את הוריי בדרכי נעם לקנות לו מתנה זו שהוא רוצה ככ? השניה היא היחסים בין הורינו. הם לא עולים יפה בכלל, ויש לי הרגשה שבגלל העניין עם המתנה אמא שלו תתרגז שלא קנו לו מתנה ובכלל שהיא נתנה לנו המון חפצים לבית החדש שיהיה לנו בע"ה וההורים שלי לא מראים סימנים של לתת דברים. הם חושבים כי נקנה מהכסף של החתונה הכל. שתי התפיסות עולם שונות ביותר ולכן היחסים לא עולים טוב בכלל ואני חוששת מהחמרה במצב. מה אפשר לעשות? גדולה מראש.
תשובה: ב"ה, כלל גדול בחיים, ובמיוחד מסביב לחתונה, מתנות מקבים ולא מבקשים, לא דורשים, ולא חושבים מה מגיע לי. זה מוריד המון לחץ ומתח מיותר, אף אחד לא חייב לכם כלום - כך תהיו יותר מאושרים. אתם לא צריכים לעשות השוואות מה כל אחד נותן, כל אחד יתן מה שיתן, ולא צריך להתנות אם אני נותן מתנה כזו גם הוא חייב לתת. (כמובן לא מדובר כאן על מה שמסכימים ביניהם בהוצאות החתונה). דני ארגמן
שאלה: תמציות תה מחו  ל: האם יש בעיה להשתמש בתמציות תה מחו"ל שאין עליהן הכשר?
תשובה: כן, אין להשתמש בתמציות בלי כשרות ובגלל הבעיות הרבות שיש בתמציות כדאי מאד להשתמש רק בתמציוית שיש עליהן הכשר מהדרין
שאלה: עלי לזניה barilla: קניתי עלי לזניה של חברת barila GER תוצרת איטליה. המוצר בהשגחת (לכאורה) בד"צ מנצ סטר בהשגחת הרב לוינגר בד"צ בזל שוייץ ובאישור הרבנות הראשית לישראל. ע"כ לשון התוית של המוצר. לאחר מעשה התחלתי לחשוד שמדובר בזיוף כשרות. המוצר לא מופיע ברשימת מוצרי הייבוא של הרבנות הראשית. היצרן הנ"ל מופיע כמאושר למוצרים דומים בהשגחת בד"צ מחזיקי הדת. האם נכון לקבוע שהכשרות אכן מזוייפת? אשמח לשלוח צילום של האריזה במידת הצורך.
תשובה: יש לפנות בדחיפות למחלקת ההונאה בכשרות של הרה"ר. 025313131
שאלה: כשרות בד  צ בית יוסף: מה רמת הכשרות של בד"צ בית יוסף: 1. במאפים 2. מוצרים מיובאים ובאישור רבנות הראשית לישראל ספציפית כרגע לגבי שמן קנולה של HOME TRGET מיובא מגרמניה אציין כי אנו מקפידים על מהדרין על התשובה
תשובה: שמן קנולה הוא לא מוצר בעייתי מבחינה כשרותית
שאלה: מכירת חמץ ליד שלישית: האם קיימת סכנה שהחמץ שנמכר לגוי בפסח יימכר על ידו לאדם שלישי?
תשובה: לך אין בכך שום סכנה זה שלו לכל דבר וענין ואין שום בעיה בכך שימכור אותו לאחרים דוד לוי 098987548
שאלה: מכירת חמץ ליד שלישית: האם קיימת סכנה שהחמץ שנמכר לגוי בפסח יימכר על ידו ליד שלישית?
תשובה: איננו חוששים שיהודי יקנה מהגוי את החמץ של פסח.
שאלה: קרי לילה וזרע לבטלה: אם בן אדם שמוציא שיכבת זרע מגופו בין עם בקרי לילה ובין עם במזיד ומצטער על זה האם הוא צריך לטבול אחרי?
תשובה: כיום אין חובה לטבול. יש קהילות שגברים כן נוהגים לטבול. במקומות רבים, גברים טובלים רק פעם בשנה לקראת יום כיפור.
שאלה: שם השם: 10327 בספר האהבה לרמבם כתוב בהלכות תפילה וברכת כהנים פרק יד סעיף י : "ואומרין את השם, ככתבו, והוא דבר הנהגה מיוד הא ואו הא, וזה הוא השם המפורש האמור בכל מקום. ובמדינה, אומרין אותו בכינויו, והוא אלף דאל נון יוד, שאין מזכירין את השם ככתבו אלא במקדש בלבד. ומשמת שמעון הצדיק, פסקו הכוהנים מלברך בשם המפורש, אפילו במקדש- -כדי שלא ילמוד אותו, מי שאינו הגון ולא היו חכמים הראשונים מלמדין שם זה לתלמידיהן ובניהם ההגונים, אלא אחת לשבע שנים. כל זה, גדולה לשמו הנכבד והנורא." שאלה: היום כן כוהנים משתמשים בשם השם, ולא נראה שיש איזה שהיא מניה בשימוש בשם השם לעומת דברי הרמב"ם. מדוע?
תשובה: כיום לא אומרים את השם המפורש י-ה-ו-ה ככתבו בשום מקום. אין לנו בכלל את המסורת של אמירת שם מפורש. בכל מקום שמופיע בכתוב: י-ה-ו-ה אנו אומרים בקול: א-ד-נ-י.
שאלה: הוצאת ספרים: 20041 בספר אהבה של הרמבם, הלכות תפילה וברכת כהנים, פרק יג, פסוק טו כתוב: "בכל יום שמוציאין שני ספרים, או שלושה, אם הוציאו זה אחר זה, כשמחזיר את הראשון אומר קדיש ומוציא השני וכשמחזיר האחרון, אומר קדיש. וכבר אמרנו שהמנהג הפשוט, לומר קדיש אחר שקורא המשלים לעולם, ואחר כך מפטירין בנביא". יחד עם זאת אצלנו בבית הכנסת מוציאים בשבת את כל הספרים יחדיו עוד טרם שהתחילו לקרוא בתורה. רק את ספר הנביא שמים בצד באיזה שולחן, ושמסיימים לקרוא מהתורה, מעלים את הספר של הנביא מהשולחן הזמני לתיבה וקוראים ממנו. 1. מה בעצם צריך לעשות? 2. מדוע יש סתירה בין דברי הרמב"ם להתנהגות בבית הכנסת?
תשובה: לא בכל עניין פוסקים כדעת הרמב"ם. פסיקה ההלכה נעשית מתוך ברורים נוספים שנעשו על פי פוסקים רבים מלבד הרמב"ם.
שאלה: קללות: 20040 בספר אהבה של הרמבם, הלכות תפילה וברכת כהנים, פרק יג, פסוק ז, כתוב "קללות שבתורת כוהנים- -אין מפסיקין בהן, אלא אחד קורא אותן מתחיל בפסוק שלפניהם, ומסיים בפסוק שלאחריהם. וקללות שבמשנה תורה- -אם רצה לפסוק בהן, פוסק וכבר נהגו העם שלא לפסוק בהן, אלא אחד קורא אותן". מה הכוונה קללות שבמשנה תורה? האם מדובר על הספר של הרמב"ם? ואם כן ממתי קוראים אותו בעליה לתורה?
תשובה: מדובר על קריאת התורה בכל שבת. קללות בתורת כהנים זו פרשת התוכחה בספר ויקרא - פרשת בחוקותי. קללות במשנה תורה הכוונה לספר דברים פרשת כי תבוא.
שאלה: פותח וחותם בדבר טוב: 20039 בספר אהבה של הרמבם, הלכות תפילה וברכת כהנים, פרק יג, פסוק ה, כתוב "כל העולה לקרות בתורה פותח בדבר טוב, וחותם בדבר טוב." מה פשר הדברים? איזה דבר טוב פותחים וחותמים?
תשובה: בקריאת התורה בציבור, כשקוראים כל קטע, לא עוצרים בדבר רע אלא רק בדבר טוב.
שאלה: מים ללא שורש רוחני: 20036 המים (או יותר נכון הנוזל) הוא החומר היחיד בעולם שאין לו צורה משל עצמו, וידוע שצורת החומר היא השורש הרוחני שלו, ולפיכך למים שאין להם צורה אין להם שורש רוחני, לכן התנין אכל את הצפרדע כי הוא הנחש (סיתרא אכרא) נמצא במים, ששם החומר מוחלט ויכול לנצח את מסירות הנפש של הצפרדע. השאלה: איך יכול להיות שאין שום שורש רוחני למים, הרי כל דבר בעולם הוא שרוש דשורש דשורש עד שמגיע לבורא יתברך, לא כך?
תשובה: אינני מבין בדברים אלה. אינני מכיר את הדרשה שאתה מביא.
שאלה: הגוף המזוכך: 20037 הגוף מהגדרתו הוא החושך, הסתר פניו. אם כך איך בתכלית הבריאה הנשמה מזככת את הגוף, הרי אם הגוף הוא הסתר פניו, אז הגוף הוא שקר, ושנעלם השקר אז אין גוף, אם כך, מהי אותה יישות בשם "גוף מזוכך", שהרי אם הוא מזוכך, הוא אינו קיים, לא? (חשיבה שלי, מכיוון שלנשמה אין חלקים, בניגוד לגוף, אולי הגוף הוא אותו פער בין הנשמה שלנו לקב"ה שגם הוא פשוט ולא מורכב, שהרי הנשמה מצד עצמה יכולה להיות שלמה, אלא אם שמים בה גוף שהוא עכור במידה המצומצת ביותר כדי להיות הכי קרוב לבוראו עם הסתר הפנים הכי קטן שיש)
תשובה: אינני מבין בדברים אלו. אינני מבין ולא מכיר את הדרשה שאתה מביא.
שאלה: לקום בלילה: 10319 האם שאדם נדרש לקום באמצע הלילה, לטפל בתינוק, או לשתות מים, או ללכת לשירותים, האם: 1. עליו לבצע נטילת ידיים כפי שקם בבוקר? עם או בלי ברכה? אם כן, האם לאחר שהוא חוזר לישון וקם שוב הוא יידרש שוב לעשות נטילת ידיים? 2. האם מותר לו לגעת בנקבים כמו בעיניים וכד למרות שלא נטל ידיים? 3. האם צריך לברך על השתיה שקם באמצע הלילה לשתות? (הרי אסור לברך בשם מלכות טרם נטילת ידיים) 4. האם יש דינים נוספים בעניין נפוץ זה שאני אמור להכיר?
תשובה: עיין בקישור
שאלה: זמן מלאכה ביציאת שבת: 10318 ממתי מותר לעשות מלאכה בסוף שבת, האם מזמן יציאת השבת או מההבדלה?
תשובה: החל מיציאת שבת. צריך לומר "המבדיל בין קודש לחול" ואפשר לעשות מלאכה
שאלה: חנוכה - 9: 10302 רת הספרים של הבית היהודי, בכרך של מועדים, בחנוכה, עמוד 123, סעיף לו, כתוב ש"במוצאי שבת מדליקים נר חנוכה בבית הכנסת לפני ההבדלה, ולאחר ההדלקה מבדילים. אבל המבדיל בביתו להוציא את בני ביתו ידי חובתן, יקדים את ההבדלה לפני הדלקת נר חנוכה. " שאלות: 1. בדר"כ בערב רגיל, להבנתי אחרי ערבית ממהרים הביתה להדליק נרות חנוכה לפני תום זמנן כדי להוציא את כל המשפחה ידי חובה. יחד עם זאת לפי הדברים לעיל, הדלקת נרות חנוכה מתבצעת בבית הכנסת, ואם משפחתי בביתנו, איך יצאו ידי חובת הדלקת נרות חנוכה? 2. איך ניתן להדליק אש בבית הכנסת עבור הדלקת נרות חנוכה טרם שבוצעה ההבדלה? האם אין בכך חילול שבת? 3. שאלה כללית יותר: האם בזמן יציאת שבת מותר לעשות מלאכות טרם ביצוע ההבדלה? 4. מה עושים הנוהגים בכל מוצאי שבת שלא לעשות מלאכה עד שיעור שעה וחומש כשיטת רבינו תם, לפי ההלכה אסור להם לשנות מנהגם, אז איך יספיקו להדליק נרות חנוכה עד תוך חצי שעה מצאת הכוכבים, זמן תום הדלקת נרות חנוכה?
תשובה: לך הדלקת נרות בבית מצוות הדלקת נרות חנוכה היא בבית. לתחילה המצווה היא בכל יום בסביבות 16:40 - 17:00 לפי המנהגים השונים. ביום שישי חובה להקדים ל שעה 16:00 במוצאי שבת חובה לאחר לאחר צאת השבת, תוספת שבת, תפילת ערבית וכד  הדלקת נרות בבית הכנסת היא מנהג כולם נוהגים ומברכים על כך ואין לא הדלקה ולא ברכה זו פוטרת את מצוות ההדלקה בבית. בערב רגיל מדליקים בבית הכנסת לפני תפילת ערבית. במוצאי שבת מדליקים בבית הכנסת לפני הבדלה (בבית כנסת בו מתקיימת הבדלה) או לפני  עלינו לשבח  כדי שהציבור יראה את הנרות. 2-3. בתפילת ערבית של מוצאי שבת המתקיימת אחרי זמן צאת השבת הכתוב בלוחות - לאחר תפילת שמונה עשרה, מותר לעשות מלאכה בתנאי שלא שכח לומר  אתה חוננתנו  בתפילתו. ניתן גם לשוב ברכב הביתה וכד. 4. במוצאי שבת אף אחד אינו מדליק נרות חצי שעה אחרי צאת הכוכבים כיון שעדין אסור לו לחלל שבת. באונס כזה אדם מדליק מוקדם ככל שניתן אחרי צאת השבת ותפילה וחזרה הביתה (בד"כ קרוב לשעה אחרי השקיעה). מי שנוהג כרבינו תם אינו מחלל שבת לפני זמן רבנו תם ולכן אינו מדליק נרות ואינו עושה מלאכה לפני זמן זה. אם כל המנין הוא כזה אז הם בודאי מתפללים אחרי זמן רבינו תם, ואם רק הוא כזה - הרי שאדם אחר מדליק את הנרות בבית הכנסת. דוד לוי 098987548
שאלה: פרק שירה: מה שאמרו ח שמי שאומר פרק שירה בכל יום מובטח לו שהוא בן העולם הבא הכוונה גם לפרק אחד מתוכם או לכל השישה פרקים? ו
תשובה: כתב בספר דרך חכמה דף מ"ה זה לשונו מנהגינו לומר פרק שירה כמו שאמרו ח כל האומר פרק שירה בכל יום מובטח לו שהוא בן עולם הבא ותלמודו מתקיים וכו, עד כאן. ולא דק בלשונו, אלא זה לשון הברייתא תניא ר  אליעזר הגדול אומר כל העוסק בפרק שירה זה בכל יום מובטח וכו  ומשמע שאין צריך לאומרו כולו אלא רק העוסק בפרק בכל יום, וכמדומה שנוהגין לחלקו לשבעת ימי השבוע כמו ספר תהלים. מתוך
שאלה: יהדות: בזמן האחרון עולות לי תהיות על יהדות.הייתי רוצה ללמוד יהדות יותר לעומק,משהו שישכנע אותי ויסביר לי איך עדיפה היהדות על פני דתות אחרות,כמו ספר הכוזרי (למדתי חלק ממנו והוא ממש הועיל לי), ואם יש משהו שכתוב בצורה קצת יותר ברורה. מראש,תמר.
תשובה: ב"ה, יש פירוש של הרב שלמה אבינר על הכוזרי, יש שם גם הרחבות, תנסי את זה. דני ארגמן
שאלה: ברכה על בית כנסת נטוש: לאחרונה נתקלתי בשאלתו של אדם (אינו יהודי) מאחת מארצות ערב, המתגורר בסמוך לבית כנסת נטוש. הוא כותב כי הוא מרגיש כי למקום עבר חשוב בחיי הקהילה שלו, והוא מעוניין לברך אותו (זאת כדבריו), או לעשות משהו מלבד ההכרה כי מדובר במבנה שהיה בית כנסת. שאלתו נגעה ללבי, ועוררה אצלי מספר שאלות נוספות. ראשית, מה לענות לאותו אדם? אשמח לתרגם ולשלוח לו את תשובתכם. האם קיימת כלל חשיבות רוחנית למקום ששימש כבית כנסת בעבר, ואיננו עוד? האם ישנה תפילה או ברכה המשמשת למקום תפילה נטוש? האם יש הבדל באם בית הכנסת נמצא בא"י או בניכר? רב תודות ושבת
תשובה: וברכת ד  בית כנסת אפילו בשממונם יש להם דין בית כנסת, ולכן אין עושים שם דברים מבוזים וכדו. בתי כנסיות בחו"ל אם התנו מראש שאין קדושתו קבועה א"כ יכולים לבטל את הקדושה, אבל בארץ ישראל אין תנאי מועיל. אין ברכות ותפילות במקום שהיה בית הכנסת, אלא לדאוג שלא יהיה בבזיון, אמנם גם אין חובת ניקוי במקום שמם. הגמ  אומרת שיש לברך דיין האמת למי שרואה בתי ישראל בחורבנם. אבל בחו"ל יתכן שאין קדושה למקום, כיוון שהפקיעו ממנו קדושתו, ועל כן נראה שעדיף לא לברך. בברכת התורה והארץ יהודה הלוי עמיחי מכון התורה והארץ
שאלה: אבדן רכישה בעבור חבר שטרם שילם: מכר ביקש שארכוש בעבורו שני מעילים בעודי נמצא בחו"ל. הוא ביקש לתת לי כסף בעבור הרכישה, אך משום שלא ידעתי אם אספיק סיכמנו שאני אקנה את המעילים והוא ישלם לי בארץ. אכן רכשתי את המעילים, ולצערי הרב המזוודה אבדה בדרך לארץ. השאלה היא האם עליו לשלם לי בעבור המעילים בכל מקרה, או שעלי לספוג את הנזק הכלכלי משום שהוא מעולם לא קיבל את המעילים לידיו. תומר.
תשובה: קלום וברכת ד  נראה שמעיקר הדין כיוון שהקנייה הייתה עבור ראובן ומשעה שהקונה משך את החפץ, מאותו הזמן החפץ שייך למבקש, והשליח איננו יכול לחזור בו, כיוון שנקנה לצורך המבקש (עיין שו"ע חו"מ סי  קפג סעי  ד). א"כ משעת הקנייה אתה שומר על החפץ עבור המבקש (שהוא הבעלים). מעמדך הוא כשומר חינם, שהוא חייב באונס ופטור בגניבה ואבידה. ועל כן אתה פטור בשבועה, דהיינו עליך להשבע שלא פשעת בשמירה, ומכיוון שאין נשבעים בזמן הזה, על כן יש לעשות פשרה. בברכת התורה והארץ והודה הלוי עמיחי מכון התה והארץ
שאלה: הטבלת פותחן: האם צריך להטביל פותחן שימורים כך שלא נוגע באוכל?
תשובה: אין צורך
שאלה: שאלות במסכת ברכות: רציתי לברר כמה תשובות בנוגע למסכת: 1.בדף ז א- כתוב שהקב"ה מתפלל ומניח תפילין ורציתי לשאול איך הוא יכול כי הרי אין לו דמות גוף. 2.בהמשך כתוב שהוא מבקש מישמעאל שיברך אותו ושאלתי היא: מדוע הוא מבקש מבן אנוש שיברך אותו? ולמה דווקא מישמעאל בנו, הרי הוא לא שייך לעם ישראל והוא מבקש שיברך אותו בשביל עם ישראל. 3.באחד הדפים כתוב שאליהו הנביא הורג מישהו שהיה נדמה שמתפלל לאלילים ורציתי לשאול למה הוא הרג אותו? האם זה לא נוגד את לא תרצח?( אין בכוונתי לזלזל באליהו הנביא, חס וחלילה רק רציתי להבין) מראש, סליחה על הכתיבה המרובה.
תשובה: ישר כח על השאלות המעניינות. אני אנסה להסביר לפי ביאור הרב קוק - עין איה (מומלץ ללמוד עם פירוש זה.) צריך להדגיש שכמובן שאין לקב"ה גוף או דמות הגוף, ובכל מקום בתורה או בח שבו כתוב דברים שמהווים הגשמה לקב"ה הכוונה בדרך משל. אסביר את המשלים שבדברים: 1. הקב"ה מתפלל - אדם שנגזר עליו משהו מסויים, הוא מנסה לשנות את הדבר, איך? על ידי התפילה, האדם מעלה את עצמו ואת כל העולם, ואז הגזירה עליו כבר לא רלוונטית. זו תפילה של האדם, מהי תפילה של ה? ה  מתפלל הכוונה שהוא עושה שאנשים האמורים לקבל משהו שלא לפי הסדר הרגיל, יקבלו אותו בכל זאת כמחווה, וזאת משום שה  פועל בעצמו את פעולת התפילה לפעמים - כלומר, נותן לאנשים דברים שלא מגיעים להם. לגבי התפילין - הגאונים אמרו שהכוונה שהקב"ה נגלה לנביאיו כאילו הוא איש עם תפילין שכתוב בהם כך, והכוונה היא שכמו שאנחנו מניחים תפילין על מנת שנדבק ונתאחד עם הקב"ה כך גם הופעת הקב"ה בעולם היא דרך עם ישראל, ולכן הקב"ה כאילו מניח תפילין שכתוב בהם  מי כעמך ישראל  כלומר, שהקשר של ה  לעולם הוא דרך עם ישראל. 2. לגבי ישמעאל - לא מדובר כאן על ישמעאל אחי יצחק, אלא על רבי ישמעאל שעליו מסופר הסיפור. לגבי הברכה - אין הכוונה שהוא מברך את השם שיקרה לו משהו כזה או כזה, כמו שאדם מברך את חבירו ומאחל לו שיקרה לו דבר טוב, אלא הכוונה היא כמו שאנחנו מברכים ומהללים את השם, בתפילה ובברכות, כך הקב"ה ביקש ממנו שישבח אותו ויברך אותו, גם הברכה שהוא מברך אותו היא ש יכבשו רחמיך את כעסך  כלומר, שה  ירחם על עם ישראל. והברכה, למרות שהיא ברכת הדיוט היא משפיעה בעולם, והיא גורמת לכך שיהיה פחות חרון אף גם אם יש דברים רעים שעם ישראל עושה. 3. אני לא כל כך יודע למה אתה מתכון (במסכת ברכות?), אולי לגמרא בנח עמוד א שם מוסבר שהוא העיד על מישהי שהתחתן עם גויה, שהוא בא על חמורה, אבל שם דווקא הוא מת בגלל דין רודף, אז אני לא כל כך יודע על מה אתה מדבר. בכל אופן כל אדם שמשתחווה לפסל דינו מיתה, וזה לא סותר את  לא תרצח  מכיון שזה הציווי של התורה. עקיבא akiva.ka gmail.com
שאלה: נכנסתי להדריך חניכות קטנות: שבוע טוב! אני מדריכה שבט קטן (נבטים)כבר יותר מחודש.אחנו אחרי שבת חודש אירגון והכל. לפעמיים אני חושבת לעצמי אם באמת אני משפיעה עליהם האם אני עוזרת להם מקדמת אותם,הרי בשבטים גדולים יותר מרגישים את התרומה ואת העשייה,ובשבט קטן פחות.הם באות להנות ועל הדרך פעולה,אני יושבת ומכינה פעולות ממש מושקעות ושאני מעבירה להם הם לא תמיד מקשיבות או משתפות פעולה ולפעמיים זה מאכזב. הרבה אמרו לי שזה יכול להיות בגלל קשר אישי שאני צריכה ללמוד עוד להכיר אותם לדבר איתם יותר,אבל איך אני יכולה לבנות קשר אישי בגיל קטן אשמח מאוד לתשובה מראש:)
תשובה: לך יישר כח על ההשקעה! אני אפנה אותך לתשובות שלנו שעסקו בנושא: ברכה והצלחה
שאלה: מיץ: האם מיץ פרימור בכשרות חוג חתם סופר פתח תקווה כשר למהדרין
שאלה: גיור חוזר?: אני חוזר בתשובה כבר מספר שנים, ולמדתי בישיבה מספר שנים לאחרונה סביב כל הסיפור על הגיור התעורר בין ספק מהותי שאני לא יודע מה לעשות לגביו. הורי הם עולים מארגנטינה, אימי יהודייה ואבי לא, אבא של אימי היגר לארגנטינה מפולניה כשהיה ילד, שם הוא גם התחתן עם גויה אבל אמא שלו שהייתה אדוקה דרשה ביקשה שהיא תתגייר והיא התגיירה. והם התחתנו ויש להם כתובה. עכשיו עלתה בי קודם כל השאלה האם הגיור שהיה לשם חתונה בלבד תפס ואימי נחשבת ליהודיה? וגם אמנם היום יש לי דודה שהייתה נוכחת בגיור (בת 70 ושייכת לחסידות גור כיום) אבל אני לא יודע אם אפשר למצוא תיעוד לזה. בנוסף הכתובה של סבא וסבתא שלי אימא שלי אמרה שהיא ראתה אותה והשתמשה בה פעם אבל כיום לא בטוח שיודעים היכן היא נמצאת. כל זה אני שואל כי כאשר יגיע זמני להתחתן אני לא יודע איך אוכל להוכיח שאני יהודי ואני בכלל מרגיש שאני במצב של ספקואני לא יודע איך וכיצד לברר
תשובה: יש לברר איזה בית דין גייר את סבתא בארגנטינה. תוכל לברר זאת דרך הרבנות הראשית, אגף הגיור ובירור יהדות. שם יסייעו לך ביעילות ובמאור פנים. אל תחשוש לברר את האמת ההלכתית, שומר השם כל אוהביו. בהצלחה
שאלה: דג בשבת: לכבוד הרב האם המשפט "האוכל דג ביום דג ניצול מדג" הוא נכון ומה המקור שלו והאם בן אדם שלא שומר שבת ואוכל דג בשבת גם ניצל מדין גיהנום?
תשובה: הכוונה היא שמי שמענג השבת לשם שמים באכילה טעימה, יש לזה מעלה (אם נזהר מהלכות בורר וכו ) ועל דרך ההפלגה רמזו הקדמונים לומר שניצול מדין גהנם. המקור אינו בתלמודים ויש לזה קצת סמך ממסכת שבת על אכילת דג גדול ושום בשבת. אדם שמחלל שבת גם אם יאכל כל דגי הים, דינו גהנם.
שאלה: כיבוד הורים: לכבוד הרב! האם בן אדם שמכבד את הוריו ברמה הכי גבוהה שאפשר ועושה מה שהם רוצים האם הוא חייב לשמור שבת?
תשובה: ב"ה, בהחלט חייב, גם אם מקיים מצוה אחת כראוי זה לא פוטר משאר מצוות. כמו אדם האוכל את המזון הבריא ביותר לא פוטר אותו מלשתות או לישון. דני ארגמן
שאלה: תאריך חתונה: האם התאריך 16.6.16 הוא תאריך טוב לחתונה? יש האומרים שהספרה "6" לא מסמלת טוב. האם זה ר להתחתן בתאריך זה לפי היהדות? מראש.
תשובה: ב"ה, אלו שטויות שלא צריך להתיחס אליהם. דני ארגמן
שאלה: צד בתיק: הרב באיזה צד בתיק התפילין צריך לשים את של יד ובאיזה צד של ראש? ושבוע טוב
תשובה: מכיוון שהובאו בזה מנהגים סותרים במשנ"ב ובערוה"ש, אזי אפשר לשים היכן שתחליט, אך בקביעות לאותו צד כל פעם כדי שלא תטעה.
שאלה: שם: לאבא שלי קוראים באותו שם כמו לבעלי אבא שלי נפטר לפני כ23 שנה שמעתי שלא טוב להיות באותו שם מה לעשות
תשובה: וברכת ד  מבחינה דינית אין צורך לעשות שם דבר, אולם אם את מאד חוששת אפשר להוסיף שם לאשך, כך שלא ישאר שם זהה בלבד. חנוכה שמח יהודה הלוי עמיחי מכון התורה והארץ
שאלה: תפילה קבועה או תפילה ספונטנית: הרב יש לי כמה שאלות לשאול האם תפילה ספונטנית יותר משמעותית מתפילה קבועה?מה רצוי יותר? קבועה או ספונטניתלמה צריך תפילה קבועה אם אפשר ספונטנית?איזה תפילה מביאה יותר סיפוק לנפש?
תשובה: ב"ה, התפילה לא נועדה לסיפוק נפשי אלא לעבודת השם, מצוה להתפלל אל ה  לבקש צרכנו ולשבח אותו, יש מקום גם לתפילה ספונטנית אבל העיקר היא התפילה המנוסחת, באופן ספונטני אדם מתפלל על מה שהוא מרגיש כאן ועכשיו, אבל ישנם דברים שהם מעבר לאופק החיים המידי של האדם, האם יש סיכוי רציני שבאופן ספונטני אדם יתפלל על השבת המשפט? התפילה שנסחו אנשי כנסת הגדולה כוללים את כל הצרכים של כל בני האדם הפרטיים והכליים של ההוה ושל העתיד, לכן היא התפילה העיקרית, ויש ערך לתפילה נוספת לפי צרכי האדם בהווה. גם את התפילה המנוסחת צריך להתפלל בכוונה ומכל הלב, צריך לעבוד על זה. דני ארגמן
שאלה: בננות היתר מכירה: יש מכולת שמוכרת פירות ירקות תחת הכותרת של "עפ"י היתר מכירה".רציתי לדעת האם כיום יש בשוק בננות שהם היתר מכירה?או שמא נאמר שכל הבננות הם שמינית?השאלה ההלכתית היא בעצם האם עניין המעשרות כביכול נפל בין הכיסאות?כלומר,שמי שאומר שזה היתר מכירה אז כביכול לא צריך לעשר לעומת זאת אם נאמר שה שמינית אז וודאי צריך לעשר.אני אשמח לתשובה. מראש
תשובה: 1. יש מאמר על זה באתר 2.אם קנית במקום בלי תעודה כשרות אז תפריש בלי ברכה